jkorsvik/nowiki_second_scrape_merged huggingface dataset:
Edith Hannam

Edith Margaret Boucher Hannam (født 28. november 1878, død 16. januar 1951) var en britisk tennisspiller som deltok i De olympiske leker i 1912 i Stockholm.
Hannam ble olympisk mester i tennis to ganger under OL i 1912 i Stockholm. Hun vant både single- og mixeddoubleturneringen innendørs. I singlefinalen beseiret hun danske Sofie Castenschiold 6–4, 6–3. I mixeddoubleturnering spilte hun i par med Charles Dixon.


== OL-medaljer ==
 1912  Stockholm - Gull i tennis, single damer innendørs  Storbritannia
 1912  Stockholm - Gull i tennis, mixeddouble innendørs  Storbritannia


== Referanser ==


== Eksterne lenker ==
(en) Edith Hannam – Olympedia 
(en) Edith Hannam – Sports-Reference (OL-resultater – arkivert) 
(en) Edith Hannam – databaseOlympics.com (arkivert) 
(en) Edith Hannam – ITF Tennis
23. serierunde i 2. divisjon avdeling 3 2008

23. serierunde i 2. divisjon avdeling 3 2008 startet 4. oktober og ble avsluttet med to kamper 6. oktober 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.


== Resultater ==


== Eksterne lenker ==
2. divisjon avdeling 3 2008: Terminliste og resultater på altomfotball.no
Dorothea Köring

Dorothea «Dora» Köring (født 11. juli 1880 død 13. februar 1945) var en tysk tennisspiller som deltok i de olympiske leker i 1912 i Stockholm.
Köring ble olympisk mester i tennis under OL 1912 i Stockholm. Hun vant mixeddoubleturneringen utendørs sammen med Heinrich Schomburgk. I singleturneringen utendørs kom hun til finalen, hun tapte den til franske Marguerite Broquedis med 6-4, 3-6, 4-6.


== OL-medaljer ==
1912  Stockholm -  Gull i tennis, mixeddouble utendørs (sammen med Heinrich Schomburgk)
1912  Stockholm -  Sølv i tennis, single damer utendørs


== Referanser ==


== Eksterne lenker ==
(en) Dorothea Köring – Olympics.com 
(en) Dorothea Köring – Olympic.org 
(en) Dorothea Köring – Olympedia 
(en) Dorothea Köring – Sports-Reference (OL-resultater – arkivert) 
(en) Dorothea Köring – databaseOlympics.com (arkivert) 
(en) Dorothea Köring – ITF Tennis
Bjærumfunnet

Bjærumfunnet eller Rishaugen på Bjærum, eller Kongshaugen er en gravhaug i grenda Bjærum/Bjerom i Hægebostad i Agder. Graven er datert til yngre romertid eller folkevandringstiden (200-550 e.Kr.) Gravhaugen var opprinnelig 25 m i diameter og 3-4 meter høy, før den ble ødelagt av graving.Lokale sagn fra Hægebostad sier at «kong Bjæring» er gravlagt i haugen. Gravgodset som ble hentet ut i 1776 omfattet blant annet to jernspyd, en kobberkjele, et messingfat, noen ringer og et praktsverd i forgylt sølv.


== Referanser ==
Førdespollen

Førdespollen er en fjord (poll) i Sveio kommune i Hordaland. Den har et trangt innløp fra sørsiden av Bømlafjorden, mellom Grimsholmen og Straumøynappen. Fjorden ligger mellom Auklandshamn, Valestrand og Førde. Pollen deles av fem større holmer, Lindøy, Kadløy, Kubbøy, Bukkøy og Drangsøy, inn i henholdsvis østre og vestre Førdespollen. Sør i Førdespollen leder en trang og grunn kanal kalt Storestraumen videre inn til Rødspollen. Kanalen inn til Rødspollen preges av sterk strøm, og har også fått navnet sitt derfra.Fyrlykta på Mosterhamn, samt fyrlykta inne i Førdespollen leder trafikken inn og ut. Den merkede hovedleia mellom østre og vestre går gjennom Lindøysundet, et stort åpent sund mellom Lindøy og Kalløy. Øyene skjermer havna i Førde svært godt mot uvær fra alle retninger. Deler av Lindøy er offentlig friområde uten noen spesiell tilrettelegging.
Førdespollen lykt er et enkelt lyktehus på betongsøyle, plassert vest i fjorden, på Eikelandsskjeret, i posisjon N 59 38.1825 og Ø 005 24.9637 med karakteristikk Oc WRG 6s i henhold til Norsk Fyrliste (Kystverket, 2008).
Det er ingen rutebåttrafikk i fjorden. Det er svært liten trafikk av andre fartøy. Det foregår lite kommersielt fiske i fjorden utenom noe reketråling, krabbefiske og litt torskefiske. Ellers er det kun lystbåttrafikk i fjorden, sterkt dominert av tyske turister på fiskeferie.
Fra gammelt av var kommuneinndeling annerledes enn i dag, og den daværende Valestrand kommune var delt i to av Førdespollen.


== Referanser ==
Heinrich Schomburgk

Heinrich Georg Schomburgk (født 30. juni 1885 død 29. mars 1965)  var en tysk tennisspiller som deltok i de olympiske leker i 1912 i Stockholm.
Schomburgk ble olympisk mester i tennis under OL 1912 i Stockholm. Han vant mixeddoubleturneringen utendørs sammen med Dorothea Köring. De beseiret det svenske paret Sigrid Fick og Gunnar Setterwall med 6-4, 6-0 i finalen.


== OL-medaljer ==
1912  Stockholm -  Gull i tennis, mixeddouble utendørs (sammen med Dorothea Köring)


== Referanser ==


== Eksterne lenker ==
(en) Heinrich Schomburgk – Olympedia 
(en) Heinrich Schomburgk – Sports-Reference (OL-resultater – arkivert) 
(en) Heinrich Schomburgk – ATP-touren 
(en) Heinrich Schomburgk – ITF Tennis
Lukas Udelhoven

Lukas Udelhoven (født 22. januar 1967 i Berlin) er en belgisk friidrettstrener og tidligere tikjemper.


== Bakgrunn og utdannelse ==
Hans foreldre flyttet til den  tysktalende delen av Belgia, da han var fem år gammel. Etter skolegang i Belgia tok Udelhoven trenerutdannelse ved den tyske idrettshøyskolen i Köln.


== Tikjemper og trener ==
Udelhoven kom til Norge i 1999, og ble norsk mester i tikamp i 2000.Etter å ha lagt opp som aktiv utøver selv, ble han i 2001 trener for mangekjemperen Ida Marcussen. Han ble også trener for tikjemperen Hans Olav Uldal. I 2012 ønsket Norges Friidrettsforbund at Marcussen skulle bytte trener, men Marcussen holdt fast ved Udelhoven. Dette førte til et langvarig motsetningsforhold mellom Marcussen og Udelhoven på den ene siden, og Friidrettsforbundet på den andre. Udelhoven forble Marcussens trener frem til hun la opp i 2019.


== Universitetslærer ==
Ved siden av trenerjobben har Udelhoven undervist som timelærer i friidrett ved Universitetet i Agder.


== Familie ==
Han er gift med den tidligere tyske høydehopperen Elke Etten (1967-) og far til tvillinger. Familien bor i nærheten av Kristiansand.


== Referanser ==
LUKoil

LUKoil (russisk: ЛУКойл) er Russlands største oljeselskap og landets største oljeprodusent.  Selskapets hovedkontor ligger i Moskva. I 2006 produserte LUKoil 95,2 millioner tonn olje, selskapet hadde 150 000 ansatte, omsetningen var på 67,7 mrd USD, som ga et overskudd på 10,5 mrd USD.LUKoil ble dannet i 1991 ved en sammenslåing av de tre selskapene Langepasneftegaz, Uraineftegaz og Kogalymneftegaz, og navnet LUKoil er dannet av forbokstavene i de tre tidligere selskapene. 
LUKoil er verdens nest største børsnoterte oljeselskap (etter ExxonMobil) regnet etter oljereserver (ca. 20 mrd fat, tilsvarende 1,3 % av verdens oljereserver). Selskapet har virksomheter over hele verden. De driver åtte oljeraffinerier, bensinstasjoner i Russland, Øst-Europa og USA, og oljeleting og -produksjon i Russland og ti andre land (per 2008).
Etter Russlands angrep på Ukraina, februar 2022,  ba blant annet den Norske Helsingforskomiteen om at Lukeoil skulle bli fratatt sitt engasjement på norsk sokkel. Dette ble støttet av flere norske politiske partierLukoil ble i mars 2022, suspendert fra den norske bransjeorganisasjonen Norsk Olje og Gass (NHO). 


== Referanser ==


== Eksterne lenker ==
Offisielt nettsted 
(en) LUKOIL – kategori av bilder, video eller lyd på Commons
Bømlafjorden

Bømlafjorden er en fjord i Vestland og den ytterste delen av Hardangerfjorden. Fjorden begynner ved Ryvarden fyr, nord på Sletta, og Bømmelhuk, sør på Bømlo, og går til Tittelsnes i Sveio og Langenuen. I nordenden møter Bømlafjorden flere andre fjorder. Langs fjorden på nordsida finnes innløp til Børøyfjorden og Nyleia. På sørsiden finner vi innløpet til Førdespollen. Fjorden går langs kommunene Sveio, Bømlo og Stord.Bømlafjorden er stort sett åpent og enkelt farvann uten særlige utfordringer for skipstrafikken. Ved innseilingen til fjorden fra sør må skipstrafikken fra Haugesund gå utenom de to grunnene Bloksene like utenfor Ryvarden fyr. Litt sør for midten av fjorden finner vi øygruppa Nappholmane, med Nappholmen lykt, og litt lenger nord øya Hjartholmen. Flere mindre holmer og skjær langs land på begge sider.
Det er stor skipstrafikk i fjorden. Mye av lokaltrafikken og gjennomgangstrafikken går gjennom fjorden på grunn av værforholdene utenfor og den forholdsvis ukompliserte seilasen gjennom fjorden og videre nordover Langenuen. Det er ingen større havner langs fjorden, men det finnes mindre havner i Langevåg (Bømlo) og Mosterhamn (Bømlo), Leirvik (Stord). I tillegg ligger Aker Solutions Stord verft til Bømlafjorden. Ett større offshorerederi har sitt kontor langs fjorden (Eidesvik Offshore).
Tross enkel seilas i fjorden har det skjedd flere ulykker her, siste katastrofe var Sleipner-forliset 26. november 1999 ved Bloksene ved innseilingen til fjorden.
Tidligere var lokalbåttrafikken på fjorden større. Nå er dette begrenset til ett fergesamband (Buavåg-Langevåg), trafikkert av Norled med M/F «Strandebarm», og en gjennomgangsrute med hurtigbåt, Flaggruten Bergen-Stavanger, som har stopp på Leirvik og Mosterhamn. Noe av årsaken til den reduserte lokalbåttrafikken er Trekantsambandet, hvor Bømlafjordtunnelen nå krysser under fjorden fra Valestrand i Sveio til Føyno, med broer videre til Bømlo og Stord.
De største småbåthavnene langs fjorden finner man i Langevåg og på Leirvik.
Mellom Valevåg og Otterøya er det funnet et nesten to kilometer langt korallrev på rundt 150 meters dyp.


== Referanser ==
Equilibrium (album)

Equilibrium er det andre studioalbumet til den canadiske gitaristen Erik Mongrain.


== Beskrivelse ==
Albumet inneholder 9 komposisjoner, hvorav flere allerede er etablerte favoritter blant fansen. Disse inkluderer låter som «Maelstrom», «A Ripple Effect», «The Silent Fool» og «Equilibrium». Albumet er innspilt i Paul Reed Smiths private studio, og de internasjonalt anerkjente musikerne Michael Manring (fretless bass) og Bill Plummer (synthesizer) bidrar på flere av de 9 sporene. 
Maleriet på forsiden av CD-omslaget er tegnet av Erik Mongrains egen bror, kunstneren Yan Mongrain.


== Sporliste ==
«A Ripple Effect» – 2:22
«Alone in the Mist» – 5:24
«Equilibrium » - 5:06
«Muse » - 5:17
«The Silent Fool» – 4:20
«Pandora's Box » - 4:07
«Eon's Illusion» – 4:09
«Raindigger» – 4:03
«Maelstrom» – 5:31


== Sporenes bakgrunn og betydning ==
Disse låtdefinisjonene er skrevet av artisten selv på fransk og engelsk og oversatt med enkelte nødvendige avvik i ordlyd og formulering.

«A Ripple Effect»- Jeg har en hyperaktiv hjerne. Det fins ingen bryter som kan slå den av. En tanke leder til den annen, tankerekken min slutter aldri...
«Alone in the Mist» – Slik føler jeg meg når noen, eller noe, frembringer den ultimate følelsen av indre ensomhet.
«Equilibrium» – En hyllest til den naturlige balansen i livet, menneskets natur og kloden vår. Livets yin og yang.
«Muse» – En historie om en kjærlighetshistorie som burde, men som ikke kan, finne sted.
«The Silent Fool» – For alle de gangen jeg har snakket for lettsindig, ukontrollert eller hodeløst. Det kan være tøft å leve med anger.. Noen ganger skulle jeg ønske jeg var stum!
«Pandora's Box» – Når man får en ny gitar, er det alltid spennende å oppdage hvordan den låter når man prøver ut ulike teknikker. Selv om man selv har bestemt alle spesifikasjoner og vet teoretisk hvordan den bør høres ut, kan man aldri vite helt sikkert hva man får. Akkurat som en Pandoras eske!
«Eon's Illusion» – Ett minutt kan virke som en evighet. På et visst punkt i livet ventet jeg på at jeg skulle få min nye gitar og at leiligheten min skulle bli ferdig renovert. Da ventetiden pågikk virket som om jeg aldri skulle få det jeg ventet på, men nå som jeg ser tilbake, var ikke ventetiden så uutholdelig som den da kunne virke. Tid og venting kan skape en merkelig illusjon...
«Raindigger» – Det fins tider i livet der vi prøver å oppnå noe, eller noen (som vi ofte ikke kan beskrive eller sette ord på), som vi vet alltid vil vere utenfor vår rekkevidde uansett hva vi måtte foreta oss. Forestill deg at du løper inn i natten uten mål eller mening. Regnet og vinden pisker kroppen din, mens du desperat prøver å få et glimt av hva du er ute etter.
«Maelstrom» – Har du noen gang latt deg forvirre av kjærligheten og de valg og kvaler den kan stille deg overfor? Forvirringen er akkurat som en malstrøm som sluker alt på sin vei, og går hardt utover ditt mentale ve og vel
Charles Dixon

Charles Percy Dixon (født 7. februar 1873 i Lincolnshire død  29. april 1939 i London) var en britisk tennisspiller som deltok i de olympiske leker både i 1908 i London og 1912 i Stockholm.
Dixon ble olympisk mester i tennis under OL 1912 i Stockholm. Han vant mixeddoubleturneringen innendørs sammen med Edith Hannam. Han tok sølv i single innendørs, i finalen tapte han for franske André Gobert med 6-8, 4-6, 4-6.  


== OL-medaljer ==
 1912  Stockholm - Gull i tennis, mixeddouble innendørs  Storbritannia
 1912  Stockholm - Sølv i tennis, single herrer innendørs  Storbritannia
 1912  Stockholm - Bronse i tennis, double herrer innendørs  Storbritannia
 1908  London - Bronse i tennis, double herrer utendørs  Storbritannia


== Referanser ==


== Eksterne lenker ==
(en) Charles Dixon – Olympics.com 
(en) Charles Dixon – Olympic.org 
(en) Charles Dixon – Olympedia 
(en) Charles Dixon – Sports-Reference (OL-resultater – arkivert) 
(en) Charles Dixon – ATP-touren 
(en) Charles Dixon – ITF Tennis 
(en) Charles Dixon – Davis-cupen
Mikroklima

Et mikroklima er en lokal atmosfærisk sone hvor klimaet er annerledes enn i det omkringliggende området. Uttrykket kan referere både til små områder som for eksempel et blomsterbed, og til større områder på flere kvadratkilometer (for eksempel en dal eller et byområde). Mikroklimaer finnes for eksempel nær vann, som kan kjøle ned den lokale atmosfæren, eller i tettbebygde byer, hvor betong og asfalt absorberer solas energi, varmes opp, og gjenutstråler den varmen til lufta rundt. Den resulterende urbane varmeøya er en type mikroklima. 
En annen faktor som bidrar til mikroklima er hellingen og retningen på et område. Sørvendte hellinger på den nordlige halvkule er eksponert for mere direkte sollys enn nordvendte hellinger, og er derfor varmere lengre. Klimaet i et utbygd industriområde kan også variere sterkt fra en trebevokst park like ved, ettersom floraen i parker absorberer lys og varme i bladene, mens en bygning eller en parkeringsplass bare utstråler varmen tilbake til lufta. 
Et mikroklima kan gi muligheter for dyrking av vekster som ikke kan vokse i det omkringliggende området. Dette konseptet brukes ofte innen permakultur i nordlige tempererte klimaer. Mikroklimaer brukes også av gartnere ved omhyggelig valg av plantetyper og voksested. Et beskyttet sted kan redusere de klimatiske påkjenningene om vinteren. 
Mikroklima kan også referere til menneskeskapte miljøer som et rom eller andre avsperrete områder. Mikroklimaer blir skapt og omhyggelig vedlikeholdt i for eksempel museumsutstillinger og -lager.


== Eksterne lenker ==
Termiske fingeravtrykk for å detektere et bestemt mikroklima.
Pornografisk film

Pornografisk film, pornofilm, sexfilm, blåfilm, er film som skildrer pornografiske handlinger.  


== Historie ==

Pornografisk film har antagelig eksistert nesten like lenge som filmteknikken. Den tidligste pornografiske spillefilmen man kjenner til er A L'Ecu d'Or ou la bonne auberge (Frankrike, 1908).


== Sjangere ==
Amatørfilmene skal gi inntrykk av at dette er private pornografiske amatøropptak.
Heterofili
Homofili
Lesbisk
Bifili
Burundis provinser

Burundi er inndelt i 17 provinser, som har fått sine navn efter  hovedstaden i hver provins:

Bubanza
Bujumbura Mairie
Bujumbura Rural
Bururi
Cankuzo
Cibitoke
Gitega
Karuzi
Kayanza
Kirundo
Makamba
Muramvya
Muyinga
Mwaro
Ngozi
Rutana
Ruyigi


== Se også ==
ISO 3166-2:BI
Pietro Bianchi

Se også Pietro Bianchi (vektløfter)Pietro Bianchi (født 5. mars 1883 i Milano, død 1. juli 1965) var en italiensk sportsutøver som deltok under de olympiske leker 1912 i Stockholm.
Bianchi ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Åtte år senere, under sommer-OL 1920 i Antwerpen, var han med på det italienske laget som vant lagkonkurransen i mangekamp med 359,855 poeng foran Belgia (346,765) og Frankrike (340,010). Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920.
Han har vært med i to VM. Han har VM-bronser i lagkonkurransen fra både 1911 og 1913, samt en individuell sølvmedalje i ringer fra VM i 1911.


== OL- og VM-medaljer ==
OL 1912  Stockholm -  Gull i turn, mangekamp lagkonkurranse
OL 1920  Antwerpen -  Gull i turn, mangekamp lagkonkurranse
VM 1911  Torino -  Bronse i mangekamp lagkonkurranse
VM 1911  Torino -  Sølv i ringer
VM 1913  Paris -  Bronse i mangekamp lagkonkurranse


== Eksterne lenker ==
(en) Pietro Bianchi – Olympedia 
(en) Pietro Bianchi – Sports-Reference (OL-resultater – arkivert) 
(en) Pietro Bianchi – databaseOlympics.com (arkivert) 
(it) Pietro Bianchi – Italias olympiske komité
Guido Boni

Guido Boni (født 7. februar 1892, død 5. desember 1956) var en italiensk turner, som deltok under de olympiske leker 1912 i Stockholm.
Boni ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag. I den individuelle mangekampen kom Boni på fjerdeplass.
Året etter var han med i VM i Paris, der det italienske laget fikk bronse i lagkonkurransen, bak Tsjekkoslovakia og Frankrike.


== OL-og VM-medaljer ==
OL 1912  Stockholm -  Gull i turn, mangekamp lagkonkurranse
VM 1913  Paris -  Bronse i lagkonkurransen


== Eksterne lenker ==
(en) Guido Boni – Olympedia 
(en) Guido Boni – Sports-Reference (OL-resultater – arkivert) 
(en) Guido Boni – databaseOlympics.com (arkivert) 
(it) Guido Boni – Italias olympiske komité
Giuseppe Domenichelli

Giuseppe Domenichelli (født 31. juli 1887, død 13. mars 1955) var en italiensk sportsutøver som deltok i de olympiske leker både i 1912 i Stockholm og  i 1920 i Antwerpen.
Domenichelli ble olympisk mester i turn i OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Åtte år senere, i OL 1920 i Antwerpen vant han sin andre olympiske gullmedalje. Han var  med på det italienske laget som vant lagkonkurransen i mangekamp med 359,855 poeng foran Belgia (346,765) og Frankrike (340,010). Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920.


== OL-medaljer ==
1912  Stockholm -  Gull i turn, mangekamp lagkonkurranse (Italia)
1920  Antwerpen -  Gull i turn, mangekamp lagkonkurranse (Italia)


== Eksterne lenker ==
(en) Giuseppe Domenichelli – Olympedia 
(en) Giuseppe Domenichelli – Sports-Reference (OL-resultater – arkivert) 
(en) Giuseppe Domenichelli – databaseOlympics.com (arkivert) 
(it) Giuseppe Domenichelli – Italias olympiske komité
Alfredo Gollini

Alfredo Gollini (født 24. desember 1881, død 22. april 1957) var en italiensk sportsutøver som deltok i de olympiske leker 1912 i Stockholm.
Gollini ble olympisk mester i turn i OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.


== OL-medaljer ==
1912  Stockholm -  Gull i turn, mangekamp lagkonkurranse (Italia)


== Eksterne lenker ==
(en) Alfredo Gollini – Olympics.com 
(en) Alfredo Gollini – Olympic.org 
(en) Alfredo Gollini – Olympedia 
(en) Alfredo Gollini – Sports-Reference (OL-resultater – arkivert) 
(en) Alfredo Gollini – databaseOlympics.com (arkivert) 
(it) Alfredo Gollini – Italias olympiske komité
Ngozi (provins)

Ngozi er en av Burundis 17 provinser. Den hadde i 2011 en befolkning på 726 615.Navnet på provinsen betyr «velsignet». Hovedstaden er Ngozi. Provinsen er sentrum for landets store kaffeproduksjon. 
Landets president fra 2005, Pierre Nkurunziza, vokste opp i denne provinsen, da hans far var guvernør der.


== Referanser ==
Francesco Loi

Francesco Loi (født 21. februar 1891, død 9. mars 1977) var en italiensk sportsutøver som deltok under de olympiske leker både i 1912 i Stockholm og  i 1920 i Antwerpen.
Han deltok i det femte turn-VM som ble arrangert, i Torino i 1911, der Italia vant bronse i lagkonkurransen, bak Tsjekkoslovakia og Frankrike. 
Loi ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag. Åtte år senere, under OL 1920 i Antwerpen vant han sin andre olympiske gullmedalje, også denne gangen i mangekamp for lag.
Han deltok også under VM i turn 1911, der han fikk 6.-plass i mangekampen sammenlagt.


== OL-medaljer ==
1912  Stockholm -  Gull i turn, mangekamp lagkonkurranse (Italia)
1920  Antwerpen -  Gull i turn, mangekamp lagkonkurranse (Italia)


== Eksterne lenker ==
(en) Francesco Loi – Olympedia 
(en) Francesco Loi – Sports-Reference (OL-resultater – arkivert) 
(en) Francesco Loi – databaseOlympics.com (arkivert) 
(it) Francesco Loi – Italias olympiske komité
Luigi Maiocco

Luigi Maiocco (født 11. oktober 1892 i Torino i Italia, død 11. desember 1965 samme sted) var en italiensk sportsutøver som deltok i flere olympiske leker, 1912 i Stockholm, 1920 i Antwerpen og 1924 i Paris.
Maiocco ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag. Åtte år senere, under OL 1920 i Antwerpen vant han sin andre olympiske gullmedalje, også denne gangen i mangekamp for lag. Sin tredje og siste olympiske tittel vant han i mangekamp for lag i 1924 i Paris.


== OL-medaljer ==
1912  Stockholm -  Gull i turn, mangekamp lagkonkurranse (Italia)
1920  Antwerpen -  Gull i turn, mangekamp lagkonkurranse (Italia)
1924  Paris -  Gull i turn, mangekamp lagkonkurranse (Italia)


== Eksterne lenker ==
(en) Luigi Maiocco – Olympedia 
(en) Luigi Maiocco – Sports-Reference (OL-resultater – arkivert) 
(en) Luigi Maiocco – databaseOlympics.com (arkivert) 
(it) Luigi Maiocco – Italias olympiske komité
Giovanni Mangiante

Giovanni Mangiante (født 28. august 1893, død 6. desember 1967) var en italiensk sportsutøver som deltok under de olympiske leker 1912 i Stockholm.
Mangiante ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.


== OL-medaljer ==
1912  Stockholm -  Gull i turn, mangekamp lagkonkurranse (Italia)


== Eksterne lenker ==
(en) Giovanni Mangiante – Olympedia 
(en) Giovanni Mangiante – Sports-Reference (OL-resultater – arkivert) 
(en) Giovanni Mangiante – databaseOlympics.com (arkivert) 
(it) Giovanni Mangiante – Italias olympiske komité